en speel sal ons, dwars teen die toenemende chaos in die wêreld maar sonder ligsinnige oppervlakkigheid.
1988 was 'n jaar waarin die Alabama Studentegeselskap van krag tot krag gegaan het. Met 'n nuwe regisseur en idees het die groep hulle jaarlikse program met die vreugde van studentwees uitgevoer. Die spontane reaksie wat by die gehore ontlok is het bewys dat SINGIT! op 'n wenresep geskoei is. Die nuwe stylrigting van die groep is met entoesiasme ontvang. SINGIT! maak terselfdertyd nuwe bydraes tot die Afrikaanse liedjieskat.
Wie van ons is nie onderworpe aan 'n daaglikse werksprogram nie? Wie van ons voel nie dikwels dat hy verval het in 'n gejaagde roetine, 'n retoerpaadjie tussen huis en kantoor, 'n tydrooster. met tyd ingeruim vir alles behalwe myself nie?
Alabama het probeer kommentaar lewer op hierdie afdeling van die lewe, in Engels genaamd "All in a day's work". Deur die verhoogaanbieding van 1985 is gepoog om deur musiek die dag te omskrywe vandat die wekker lui tot die laataandliggies flikker en bevestig dat nag 'n dag verby is.
Ons hoop dat " 'n Dag vol deuntjies" 'n bevredigende definisie is van die lastige wekker, 'n Blou-Maandag, die kantoor, die fabriek, die platteland, die trimgim en 'n aandjie uit na die dag se werk.
Soos die gebruik elke jaar met die verhoogaanbieding deur die Alabama Studentegeselskap bied ons u hier weer 'n uittreksel van nommers uit die program. Die onderwerp waaroor die groep vrolike studente vanjaar sing, is die inspirasiebron wat die mens motiveer tot sang en musiekmaak. Daar word vyf onderwerpe as inspirasiebronne aagevoer: Musiek uit die oorlog, oor die liefde, oor die natuur, drinkliedjies en musiek uit die teater.
Hoe dit ookal sy, die Alabama is hoofsaaklik 'n konsertgroep en die plate en TV-programme bly slegs uitvloeisels van die materiaal wat elke jaar se groep instudeer het vir die verhoog.
Dit ry en stop en kyk. Kameras kliek. Die pukke neem oor waar hulle grondvat: Die manne borrel uit die bus vir 'n vinnige sokkerdribbel en die dames gesels oor 'Landlords' en klerewas.
Na 'n paar dae slaan die virusse toe. Toerma snuffel in die noodhulpkissie vir pille en hoesstroop en die rooi-ogige heesstemminges moet maar tuis bly vanaand.
En die liefde! Tweetjies deel 'n sitplek en word met 'n borsel en 'la-Ia-la" as gekysdes ingelyf - dieselfde lot geval die laatslapers. Student bly student: springhaasjag na opvoerings, waatlemoensoek in die landerye.
Hulle maak vriende van die Kaap tot in Transvaal - op die verhoog en van die verhoog af, want hulle is so spontaan soos hulle liedjies, so vol lewenslus soos hulle ritme, so gevat soos hulle humor.
AI die nommers op hierdie plaat is hoogtepunte uit hierdie revue en dit behoort 'n kosbare besitting te wees vir elke teaterganger wat die groep in aksie gesisn het. - omslag
Verder vertel ons nie. Dis nuwe klank in die Suid-Afrikaanse musiekwêreld spreek vir homself. - omslag